open-index/open-wikipedia-markdown huggingface dataset:
Priekuļu sākumskola

**Priekuļu sākumskola** bija vispārējās izglītības iestāde Saunas pagastā, Preiļu novadā. Atradās Skolas ielā 8, Prīkuļos. Tās pēdējā direktore bija Ruta Rožāne. Tā slēgta 2018. gada 31. augustā.

Skolā tika realizētas programmas:
* pirmsskolas izglītības programma,
* pamata izglītības programma.

## Skolas vēsture
Skola izveidota 1968. gadā, saplūstot trim nelielām skolām — Razrivkas, Stikānu un Lācenieku.

2015./2016. mācību gadā Preiļu novada dome atļāva uzsākt mācības ar samazinātu skolēnu skaitu.

## Skolas direktori
* 1939 — 1940 Antons Dzenis
* 1940 — 1941 Staņislavs Klepers 
* 1941 — 1948 Jāzeps Vaivods
* 1948 — 1949 Jānis Tjarve
* 1949 — 1950 J. Actiņš
* 1950 — 1953 Romualds Kavinskis
* 1953 — 1955 Valentīna Gudļevska
* 1955 — 1971 Jānis Bebrišs
* 1971 — 1978 Staņislavs Antāns
* 1978 — 1980 Jānis Tjarve
* 1980 — 1998 Broņislava Jokste
* 1998 — 2018 Ruta Rožāne

## Skolas nosaukumu maiņa
**Priekuļu sešgadīgā skola**, **Priekuļu pamatskola**, **Priekuļu sākumskola** (2016).

## Atsauces

## Ārējās saites
* Oficiālā skolas mājas lapa
* Skolas avīzes mājas lapa
* Preiļu novads > Priekuļu pamatskola
Subakūts sklerozējošs panencefalīts

**Subakūts sklerozējošs panencefalīts** ir masalu vīrusa izraisīts encefalīts, kam raksturīgs hronisks un progresējošs smadzeņu iekaisums. Slimība galvenokārt skar bērnus un jaunus pieaugušos. Inficēšanās parasti notiek pirms 2 gadu vecuma un latentā fāze var turpināties pat 15 gadus. Subakūts sklerozējošs panencefalīts ir salīdzinoši rets — tas sastopams aptuveni 1 uz 10 000 cilvēku pēc inficēšanās ar masalu vīrusu.  Subakūts sklerozējošs panencefalīts visbiežāk ir letāls un ārstējams tikai agrā stadijā ar interferonu un ribavirīnu. Slimība izpaužas ar fotosensitivitāti, personības izmaiņām, ataksiju, lēkmēm un spasticitāti.

## Atsauces

## Ārējās saites
Dīzeļdegviela

thumbnail|200px|Dīzeļdegviela stikla burkā
**Dīzeļdegviela** jeb sarunvalodā vienkārši **dīzelis** ir degviela dīzeļdzinēju darbināšanai. Ar to darbina arī gāzturbīnas. Dīzeļdegvielu veido naftas izdalītu ogļūdeņražu maisījums. Aptuveni 75% no dīzeļdegvielas veido alkāni, bet atlikušos 25% veido aromātiskie ogļūdeņraži, piemēram, naftalīns. Dīzeļdegvielas kvalitāti raksturo cetānskaitlis. Vienkāršrunā dīzeļdegvielu sauc arī par **soļarku**, **saļarku** vai **saļaru** (no  — 'solārelļa').

## Skatīt arī

* Petroleja
* Sintezēta degviela
* Biodegviela

## Atsauces
Ārējās sekrēcijas dziedzeri

**Ārējās sekrēcijas dziedzeri** jeb **eksokrīnie dziedzeri** ir dziedzeri, kuri veido sekrētu un izdala to caur kanāliņu sistēmu uz epitēlija virsmas. Ārējās sekrēcijas dziedzeri ir, piemēram, siekalu, asaru, piena, tauku dziedzeri. Eksokrīnie dziedzeri ir viens no diviem dziedzeru tipiem, kas sastopami cilvēka ķermenī. Otrs veids ir endokrīnie dziedzeri, kas sekrētu izdala tieši asinīs. Aknas un aizkuņģa dziedzeris ir gan eksokrīni, gan endokrīni orgāni.

## Atsauces
Koubavogira

**Koubavogira** (, ) ir pilsēta Islandē. 2015. gadā šajā pašvaldībā dzīvoja 33,2 tūkstoši cilvēku. Pēc šī rādītāja tā ir otra lielākā pilsēta Islandē uzreiz aiz valsts galvaspilsētas Reikjavīkas. Koubavogira atrodas Galvaspilsētas reģionā līdzās galvaspilsētai.

Koubavogirā atrodas divi sporta klubi — *[[Breiðablik UBK]]* un *[[Handknattleiksfélag Kópavogs]]*.
Sviedru dziedzeri

**Sviedru dziedzeri** ir mazas tubulāras struktūras ādā, kas izdala sviedrus. Izšķir divus sviedru dziedzeru tipus, kas atšķiras uzbūves, funkcijas, anatomiskā novietojuma un sekrēta sastāva. Pirmais tips ir eksokrīni sviedru dziedzeri, kas ir sastopami gandrīz visā ķermeņa ādā un tā galvenā funkcija ir sviedru izdale, lai atdzesētu ķermeni. Ar sviedru palīdzību izdalās organisma vielmaiņas galaprodukti. Sviedru dziedzeri piedalās arī ūdens un minerālvielu maiņas regulācijā, tāpēc svīšana pastiprinās, ja lietots daudz šķidruma. Sviedru dziedzeru darbība tomēr nevar aizstāt nieru funkcijas un nodrošināt organisma iekšējās vides nemainīgumu. Ar 1 L sviedru cilvēka organisms zaudē 4—5 g vārāmā sāls, bet sāls daudzuma krasa samazināšanās slikti ietekmē daudzas ķermeņa funkcijas. Tos inervē simpātiskā nervu sistēma, tāpēc pastiprināta svīšana notiek daudzos emocionālos stāvokļos, kuros palielinās simpātiskās nervu sistēmas aktivitāte, piemēram, bailēs, sāpēs, dusmās dažkārt parādās «auksti» sviedri, jo reizē ar sviedru izdalīšanos simpātiskie nervi sašaurina ādas asinsvadus un āda atdziest. Uztraukumā visbiežāk svīst delnas.

Otrs tips ir apokrīnie sviedru dziedzeri, kas cilvēkam atrodas padusēs, zonā ap anālo atveri un tie nepilda dzesēšanas funkciju. Apokrīnie dziedzeri ir aktīvi tikai pēc pubertātes un to sekrētā ir feromoni.

## Atsauces
Iekšējās sekrēcijas dziedzeri

**Iekšējās sekrēcijas** jeb **endokrīnie dziedzeri** ir endokrīnās sistēmas dziedzeri, kas izdala sekrētu tieši asinīs. Galvenie endokrīnie dziedzeri ir epifīze, hipofīze, aizkuņģa dziedzeris, olnīcas, sēklinieki, vairogdziedzeris, epitēlijķermenīši, hipotalāms un virsnieres. Iekšējās sekrēcijas dziedzerus veido šūnu grupas, starp kurām zarojas asins kapilāri.  To sekrēts jeb inkrēts izdalās no šūnām tieši asinīs. Inkrēta dabisko daļu sauc par hormonu. Iekšējās sekrēcijas dziedzeri regulē cilvēka organisma augšanu, attīstību, vairošanos un pat nosaka garastāvokli.

## Galvenie endokrīnie dziedzeri
Zemāk īsi aprakstīti daži no endokrīnajiem dziedzeriem.

### Hipofīze
Hipofīze ir iekšējās sekrēcijas dziedzeris. Hipofīze izdala augšanas hormonus. Augšanas hormons veicina olbaltumvielu veidošanos, kas nogulsnējas mīkstos audos, skrimšļos un kaulos, tādējādi veicinot organisma augšanu. Augšanas hormons ir īpaši nepieciešams bērniem, taču arī pieaugušiem tas izdalās nelielā daudzumā un regulē dažādu orgānu darbību. Augšanas hormons arī piedalās procesos, kas regulē glikozes vielmaiņu organismā — tas paaugstina cukura līmeni asinīs. Hipofīze izdala arī hormonus, kas ietekmē citu endokrīno dziedzeru darbību. Hipofīzi iedala sīkāk adenohipofīzē un neirohipofīzē.

### Vairogdziedzeris
Vairogdziedzeris atrodas kakla priekšējā virsmā zem balsenes vairogskrimšļa, kas ir labi sataustāms un vīriešiem tiek saukts par “Ādama ābolu”. Vairogdziedzerī ir īpašas šūnas, kas veido vairogdziedzera hormonus - tiroksīnu, trijodtironīnu, kā arī kalcitonīnu. Vairogdziedzera hormonu ražošanai ir nepieciešams jods (izņemot kalcitonīnu), tādēļ tas ir būtisks mikroelements cilvēka organismā. Vairogdziedzera hormoniem ir būtiska nozīme, jo tie pastiprina visus organisma vielmaiņas procesus.

### Virsnieres
Virsnieru dziedzeri ir pāra iekšējās sekrēcijas dziedzeri, kas ir novietoti uz abu nieru augšējiem galiem. Virsnierēs galvenie ražotie hormoni ir glikokortikoīdi, dzimumhormoni (androgēni un estrogēni) un minerālkortikoīdi. Minerālkortikoīdi piedalās asinsspiediena un elektrolītu regulēšanā. Glikokortikoīdi atbild par vielmaiņas un imūnās sistēmas regulēšanu. Virsnieru androgēni pēc tam gonādās tiek pārveidoti pilnvērtīgos dzimumhormonos. Bet kateholamīni (adrenalīns un noradrenalīns) tiek pastiprināti izdalīti stresa situācijās un nepieciešami ķermeņa adaptācijai, mainoties ārējiem apstākļiem.

### Aizkuņģa dziedzeris
Aizkuņģa dziedzeris izdala hormonu insulīnu. Insulīns ir nepieciešams, lai glikoze iekļūtu šūnās. Tādējādi insulīns nodrošina šūnas ar nepieciešamajām barības vielām un enerģiju. Palīdzot glikozei iekļūt šūnās un pārvēršot lieko glikozi glikogēnā, insulīns uztur normālu cukura līmeni asinīs.

### Sēklinieki
Sēklinieki ir vīrišķie dzimumdziedzeri, kuros veidojas vīrišķie dzimumhormoni jeb androgēni (galvenokārt testosterons) un spermatozoīdi. Androgēni izraisa dzimumtieksmi un veicina dzimumorgānu attīstību. Vīriešiem sēklinieki atrodas sēklinieku maisiņā starp dzimumlocekli un anālo atveri.

### Olnīcas
Olnīca  ir sieviešu reproduktīvās sistēmas dzimumdziedzeris, kurā norisinās olšūnu un dzimumhormonu veidošanās.

## Atsauces
Hipotalāms

**Hipotalāms** ir daļa no smadzenēm, ko veido mazi kodoli ar dažādām funkcijām. Viena no galvenajām hipotalāma funkcijām ir nervu sistēmas saistīšana ar endokrīno sistēmu caur hipofīzi. Hipotalāms ir novietots zem talāma, tieši virs smadzeņu stumbra un ir daļa no limbiskās sistēmas. Hipotalāms atrodams visiem mugurkaulniekiem. Cilvēkam tas ir mandeles lielumā. Hipotalāms nodrošina dažādus vielmaiņas procesus un autonomās nervu sistēmas darbību. Tas ražo vairākus neirohormonus jeb atbrīvojošos hormonus, kas vai nu aktivē vai nomāc hipofīzes hormonu sekrēciju.  Hipotalāms piedalās ķermeņa temperatūras, izsalkuma, diennakts ritmu, slāpju, noguruma u.c. procesu regulācijā. 

## Uzbūve
### Kodoli

## Atsauces

## Ārējās saites
Dzimtā valoda (dziesma)

**"Dzimtā valoda"** ir latviešu grupas "Līvi" dziesma, kas izdota 1985. gadā. Dziesmas mūzikas autors ir Ainars Virga, bet teksta autors — moldāvu dzejnieks Grigore Vieru (viņa dzejoli "*În limba ta*" ("Tavā valodā") atdzejojis Imants Ziedonis). 

Šī dziesma radās kā protests pret valodu politiku okupētajā Latvijā un tā uzvarēja 1986. gada "Mikrofona" dziesmu aptaujā, neskatoties uz pretestību no Latvijas PSR valdības puses. 

2003. gadā "Līvi" atklātā vēstulē pauda sašutumu par dziesmas "Dzimtā valoda" izmantošanu mītiņā Latvijas skolu reformas laikā.
2007. gadā tā bija iekļauta patriotisko dziesmu izlasē "Tautas laiks".

2011. gadā skatītāju un ekspertu balsojumā dziesma "Dzimtā valoda" uzvarēja TV3 šovā "Mūsu zelta dziesma".

2018. gadā "Dzimtā valoda" ieguva otro vietu Radio SWH organizētajā LVtop100 aptaujā.

## Atsauces

## Ārējās saites

* Dziesmas vārdi un akordi
Dejo ar zvaigzni! 4

**"Dejo ar Zvaigzni! 4"** ir televīzijas šova "Dejo ar zvaigzni" ceturtā sezona. Šis šovs tika pārraidīts televīzijas kanālā TV3 no 2015. gada 23. februāra. Šo raidījumu vadīja aktieris Jānis Āmanis un televīzijas seja Maija Silova.

Dejoja: Divkārtējā Latvijas čempione 10 deju programmā – Liene Tarane un Dailes teātra aktieris Gints Grāvelis, profesionālais dejotājs, treneris, sporta deju tiesnesis Viktors Haritonovs un dziedātāja Liene Greifāne, Latvijas latīņamerikas deju čempions – Andris Antuzevičs un dziedātāja Lolita Novikova, Latvijas latīņamerikas deju čempione – Ilze Jankovska un Latvijas Lepnums Mārtiņš Oliņš, starptautiskas klases dejotāju, Latvijas vicečempions 10 deju programmā – Raimonds Andersons un aktrise Evija Skulte, prestižā *United Kingdom Open Rising Star Championships* uzvarētāja, Brodvejas šova *Burn The Floor* dalībniece Elza Pole un pavārs, uzņēmējs Elmārs Tannis, Latvijas Republikas *Showdance* čempionāta 2. vietas ieguvējs Jānis Strēlnieks un bijusī televīzijas raidījumu vadītāja Anna Lieckalniņa, Latvijas vicečempione latīņamerikas dejās, daudzkartēja starptautisko sacensību laureāte Lesia Bogačova un "Nekā personīga" žurnālists Ansis Pūpols, finālists Latvijas sporta deju čempionātos gan Latīņamerikas, gan 10 deju programmā – Kārlis Kemlers un modele Diāna Kubasova, divkārtēja Latvijas čempione, starptautisku sporta deju sacensību fināliste Marta Kalēja un fotogrāfs, šova "Sokolovs par seksu" vadītājs Aleksandrs Sokolovs, Latvijas Kausa izcīņas posmu sporta dejās finālists un laureāts jauniešu vecuma grupā un *Salsa Baltic Show Cup 2011* uzvarētājs Mārtiņš Kagainis un uzņēmēja Svetlana Loeva.

Žūrija: baleta pedagogs Vladimirs Ponomarjovs, profesionālo Sporta deju sacensību tiesnese un trenere, deju studijas 7 vadītāja Agita Mironova un mūziklu un muzikālo izrāžu horeogrāfs Alberts Kivlenieks.

## Rezultāti

## Atsauces
Hyophorbe amaricaulis

***Hyophorbe amaricaulis*** ir palmu dzimtas palma, kas endēma Maurīcijai. Tiek dēvēta arī par **vientuļo palmu**. Tā ir viena no visapdraudētākajām augu sugām uz Zemes, kuras vienīgais izdzīvojušais eksemplārs atzīmēts Kjūrpaipas botāniskajā dārzā.

Nav zināms vai palma botāniskā dārza teritorijā tika pārstādīta, vai arī tā ir pēdējā šeit kādreiz pastāvējušas savvaļas populācijas pārstāve.

## Apraksts
Palma sasniedz 18 m augstumu. Stumbrs salīdzinoši slaids. Lapas 5–6. Plūksnas 60–80. Ziedkopa sazarota, 70 cm gara. Ziedi 6–7, krēmaini balti. Augļi lodveida, tumši sarkani. Tomēr centieni panākt pašapputeksnēšanos un dīgtspējīgu atvašu rašanos pagaidām nav bijuši sekmīgi.

## Izplatība
Pirmatnīgā Maurīcijā *[[Hyophorbe]]* ģints sugas bija sastopamas Maurīcijas lielākajā daļā. Īpaši kuplā skaitā tās auga t. s. 'palmu savannā' – sausā skrajā zemieņu mežā. Šis aizvēja reģions šaurā joslā stiepās gar rietumu piekrasti un iekļāva salas sausāko dzīvotni. Suga aprakstīta 1700. gadā no Pītera Bota kalna apkārtnē iegūtajiem eksemplāriem salas ziemeļrietumos. Domājams, ka tolaik palma vēl bija plaši izplatīta.

Maurīcija tika atklāta aptuveni 1500. gadā, un kolonizācijas laikā endēmie meži tika nesaudzīgi izcirsti vai aizvietoti ar svešzemju augiem. Tie bieži nomāca un izspieda vietējo veģetāciju. Rezultātā izmira liela daļa vietējo augu un dzīvnieku sugu. Mūsdienās pirmatnīgās veģetācijas pleķīši izmainītā veidā klāj mazāk nekā 1% salas teritorijas.

## Galerija

Attēls:Hyophorbe amaricaulis lapotne.JPG
Attēls:Hyophorbe amaricaulis Curepipe.JPG


## Atsauces
Ortoklazs

**Ortoklazs** pieder laukšpatu minerālu grupai (ķīmiskā formula KAlSi3O8), kas ietilpst tektosilikātu minerālu iedalījumam, no kā tālāk veidojas magmatiskie ieži. Minerāla nosaukums nāk no Grieķijas, tas nozīmē "taisns lūzums", jo šīm divām plaknēm, kas šķeļas, ir taisni leņķi attiecībā vienai pret otru. Ortoklazs ir **kālija laukšpata** tips. Dārgakmeņa, kas ir zināms kā mēnessakmens, sastāvā ietilpst ortoklazs.

## Veidošanās un apakštipi
Ortoklazs sastāv no vairākiem granītiem un citiem laukšpatu grupas magmatiskajiem iežiem un bieži vien veido lielus un masīvus kristālus pegmatīta iežos.

Raksturīgi, ka tīrs kālija silikāts no ortoklaza veido cietu šķīdumu ar albītu, kas ir nātrija laukšpats (ķīmiskā formula NaAlSi3O8), kas ietilpst plagioklaza sastāvā. Lēni atdziestot Zemes iekšienē, ar nātriju bagātais albīta minerāls veido cieto šķīdumu ar ortoklazu un bagātina atlikušo ortoklazu ar kāliju. Gala rezultātā no diviem silikātu grupas minerāliem ir izveidojies pertīts.
[left|thumb|[Adulārs ar pirīta ieslēgumiem]]
Augstākā temperatūra polimorfam no KAlSi3O8 ir sanidīns. Sanidīns ir izplatīts strauji atdziestošos iežos, piemēram, obsidiānā un piroklastiskās grupas iezī, un īpaši ir atrodams trahītos Vācijā, Drahenfelsa kalnā. Zemākās temperatūras polimorfs no KAlSi3O8 ir mikroklīns.

Adulārs ir veidojies zemā temperatūrā no mikroklīna vai ortoklaza, sākotnēji veidojies zemas temperatūras hidrometālu atradnēs Alpu kalnos, Šveicē. Optiskais efekts, kas rodas no spīduma mēnessakmenī, parasti ir saistīts ar adulāru.

Lielākais atklātais ortoklaza kristāls tika atrasts Urālu kalnos, Krievijā. Tas svēra aptuveni 100 tonnas, un tā parametri bija aptuveni 10x10x0,4 m.

## Izmantošana
Līdzīgi kā citus kālija laukšpatus, ortoklazu izmanto kā neapstrādātu materiālu, optikā briļļu izgatavošanā, keramikā no tā veido porcelānu, kā arī ortoklaza sastāvdaļas tiek pievienotas veļas pulverim.

Dažiem ortoklaza un albīta savienojumiem ir pievilcīgi bāls spīdums, dārgakmeņu aprindās šis sajaukums ir pazīstams kā mēnessakmens. Lielāka daļa mēnessakmeņu ir caurspīdīgi un balti, kā arī dažreiz tas sastopams ar pelēku vai persika nokrāsu. Gemoloģijā tā spīdums parasti atgādina krēmveidīgu vai sudrabaini baltu piekrāsu. Šis dārgakmens ir simbols Floridas štatam.

Dārgakmens, kas tiek dēvēts par varavīksnes mēnessakmeni, ir minerāls, kas vairāk atgādina bezkrāsainu labradoru, bet atšķirība no "īstā" mēnessakmens ir izteikts caurspīdīgums un krāsu maiņa, lai gan to vērtība un izturība neatšķiras no parastā mēnessakmens.

Ortoklazs ir viens no desmit minerāliem, kas iekļauts Mosa skalā pēc minerālu cietības, minerāla cietība ir 6.

NASA ir atklājusi lielu ortoklaza piejaukumu Marsa smilšakmeņos, minot to, ka Marsa ieži, iespējams, esot piedzīvojuši sarežģītu ģeoloģisko pārstrādi, piemēram, atkārtotu iežu kušanu.

## Skatīt arī
* Minerālu saraksts

## Atsauces

## Ārējās saites
Džošs Harelsons

**Džošs Daglass Harelsons** (; dzimis  Sentčārlzā, Misūri, ASV) ir amerikāņu basketbolists, spēlē centra pozīcijā. Šobrīd pārstāv Japānas klubu Osakas "Evessa". Spēlējis Latvijas Basketbola līgas klubā Rīgas VEF.

## Karjera
Pēc trim sezonām prestižajā Kentuki Universitātes basketbola komandā Dž. Harelsons tika draftēts 2011. gada NBA draftā ar kopējo 45. numuru. Spēlētāju izvēlēja Ņūorleānas "Hornets", taču aizmainīja pret naudas kompensāciju uz Ņujorkas "Knicks". Debitanta sezona bija visai veiksmīga, cita starpā Dž. Harelsons kļuva par vienīgo debitantu "Knicks" vēsturē, kas vienā spēlē guvis vismaz 12 punktus, 12 atlēkušās bumbas, iemetot 4 trīspunktu metienus (vienīgais, kas to spējis atkārtot dažas sezonas vēlāk, bija latvietis Kristaps Porziņģis). Pirmajā sezonā spēlētājs traumu dēļ piedalījās 37 spēlēs, taču nākamajās sezonās jau citās komandās spēlēja vēl mazāk. Aizvadījis trīs sezonas NBA, pārstāvot "Knicks", Maiami "Heat" un Detroitas "Pistons", viņš kopā devies laukumā 75 spēlēs, taču tikai 4 no tām bija sākumsastāva spēlētājs, vidēji guvis 3,5 punktus un 3 atlēkušās bumbas spēlē.

2013. gadā, spēlējot *Chongqing Flying Dragons*, atzīts par Ķīnas Nacionālās basketbola līgas labāko spēlētāju.

2015. gada vasarā spēlēja NBA vasaras līgā, pārstāvot Fīniksas "Suns". Pēc tam pievienojās Vašingtonas "Wizards", kur piedalījās pirmssezonas pārbaudes spēlēs, taču nevienā no komandām nostiprināties nespēja.

Decembrī Dž. Harelsons pievienojās Latvijas Basketbola līgas klubam Rīgas VEF, kur spēlēja līdz sezonas beigām.

## Statistika NBA

### Regulārā sezona

|-
| align="left" | 
| align="left" | "Knicks"
| **37** || **4** || **14,6** || 42,3 || 33,9 || 61,5 || **3,9** || 0,3 || **0,6** || **0,5** || **4,4**
|-
| align="left" | 
| align="left" | "Heat"
| 6 || 0 || 5,2 || 44,4 || 20,0 || 50,0 || 1,2 || 0 || 0,2 || 0,2 || 1,7
|-
| align="left" | 
| align="left" | "Pistons"
| 32 || 0 || 9,9 || **46,3** || **38,7** || **71,4** || 2,4 || **0,5** || 0,2 || **0,5** || 2,9
|-
|-class="sortbottom"
| align="left" | Karjera
| align="left" |
| 75 || 4 || 11,8 || 43,8 || 34,7 || 62,9 || 3 || 0,3 || 0,5 || 0,4 || 3,5
|}

### Izslēgšanas spēles

|-
| align="left" | 2012
| align="left" | "Knicks"
| 4 || 0 || 6,3 || 44,4 || 0 || 100 || 2 || 0 || 0 || 0 || 2,5
|-
|-class="sortbottom"
| align="left" | Karjera
| align="left" |
| 4 || 0 || 6,3 || 44,4 || 0 || 100 || 2 || 0 || 0 || 0 || 2,5
|}
## Atsauces
Gāzu gangrēna

thumb|Labās kājas un labās gūžas rajona gāzu gangrēna ar tumšām bullām un krepitāciju pie palpācijas. Pacients ar toksiski septisko šoku
**Gāzu gangrēna** (arī **klostrīdiju mionekrolīze**, **histotoksiskā infekcija**, **anaerobais celulīts**; veterinārijā: **ļaundabīgā edēma**) ir ātri progresējoša un izplatoša muskuļu infekcija, ko izraisa toksīnu producējošās baktērijas, cilvēkiem pārsvarā *[[Clostridium perfringens]]*, bet dzīvniekiem *[[Clostridium septicum]]*. To pavada dziļas strukturālas izmaiņas un tā ir potenciāli fatāla slimība, kura neārstējot viennozīmīgi ir nāvējoša.

## Epidemioloģija
Cilvēkiem gāzu gangrēna visbiežāk sastopama kara laikā — attīstās karavīriem pēc iegūtas dziļas traumas. Pirmā pasaules kara laikā no šīs gangrēnas nomira aptuveni  vācu karavīru. Mūsdienu kara apstākļos ar šo infekciju saslimst daudz mazāk. Piemēram, deviņu gada periodā Vjetnamas karā no  brūcēm bija tikai 22 gāzu gangrēnas gadījumi. Tagad šī slimība ir diezgan reta un ir kā sekas ceļa negadījumam vai darba traumai. Taču šis ir ļoti smags un apdraudošs stāvoklis, kas pavada dabiskas slimības vai negadījumus.

Cik bieža ir saslimšana ar ļaundabīgu edēmu dzīvniekiem, nav zināms.

## Etioloģija
Gāzu gangrēna parasti ir "kara lauka slimība". Toties slimības pamatā var būt arī citi iemesli, tai skaitā jatrogēni. Slimības attīstībai ir jābūt labvēlīgiem dažiem faktoriem. Ir jābūt dzīvesspējīgām klostrīdijām un ir jābūt piemērotai brūcei, kur tās varētu attīstīties. Baktēriju avots var būt gūžas locītavas ķirurģiskās operācijas, injekcijas dibena muskuļos un dažādu iemeslu kājas amputācija. Brūču kontaminācija ar netīrumiem, šķembām vai apģērba gabaliem mazina vietējo skābekļa koncentrāciju. Līdzīgi patoloģiskajā procesā var būt iesaistīta arī citu ķermeņa rajonu (piemēram, plecu, augšstilba, gūžas un apakšstilba ikru) liela muskulatūra. To iemesli var būt lielo artēriju bojājumi, kaulu lūzumi un traumas, apdegumi.

Gāzu gangrēnas izraisītāji ir anaerobas, grampozitīvas, sporas formējošas baktērijas, kas spēj producēt eksotoksīnus. Visbiežākais slimības ierosinātājs ir A tipa *[[Clostridium perfringens]]*, taču dažreiz ir atzīmēti dažādu citu sugu (*[[Clostridium novyi]]* un *[[Clostridium septicum]]*) klostrīdiju tipi. Retos gadījumos ierosinātāji var būt *[[Clostridium histolyticum]]*, *[[Clostridium sordellii]]* un *[[Clostridium fallax]]*. Bieži vien pie gāzu gangrēnas atzīmē vairākas sugas. Klostrīdijas galvenokārt ir saprofīti, kas dabā dzīvo augsnē un dzīvnieku un cilvēku kuņģa zarnu traktā. Skābekļa esamība palēnina klostrīdiju augšanu un mazina toksīnu izdali. Superoksīddismutāzes producēšana ļauj baktērijām izdzīvot pie neliela skābekļa koncentrācijas apkārtnē. Nekrotiskie audi, svešķermeņi un išēmija mazina vietējo skābekļa piegādi. Reti gāzu gangrēna attīstās bez esošas traumas.  Tā var būt primāra starpenes un sēklinieku maisiņa infekcija (Furnjē gangrēna). *Clostridium novyi* un citas klostrīdijas izraisa mīksto audu infekciju.

## Atsauces

## Ārējās saites
Mihails Tjufjakins

**Mihails Tjufjakins** (; miris ) bija Krievijas caristes vojevoda cara Ivana IV laikā, tai skaitā piedalījās Livonijas karā Latvijas teritorijā.

Dienēja Vjazmā, Rževā, Kararačevā, Starodubā, Dankovā. 

Livonijas kara laikā 1573. gadā bija labās rokas otrais vojevoda. 1574. gada - vojevoda Paidē, piedalījās uzbrukumā Pērnavai. 1575. gadā Pērnavas otrais vojevoda. 1578. gadā piedalījās Peltsamā ieņemšanā. Cēsu kaujā, atšķirībā no vairuma krievu vojevodu, nakts aizsegā nebēga no kaujas lauka un krita kaujā.
Minioni

**"Minioni"** () ir 2015. gada ASV datoranimācijas kinokomēdija, kuras režisori ir Pjērs Kofēns un Kails Balda. "Nejaukā es" filmu sērijas atvasinājums un prīkvels.

Filma ir par minioniem — mazām dzeltenām būtnēm, kas visā savas pastāvēšanas vēsturē kalpojušas dažādiem ļaundariem. Palikuši bez saimnieka, trīs minioni dodas jauna ļaundara meklējumos. Tēlus ieskaņojuši Pjērs Kofēns, Sandra Buloka, Džons Hemms, Maikls Kītons, Elisone Dženija un Stīvs Kūgans.

Filmas pirmizrāde notika  Londonā. Filma saņēma dažādu kritiķu vērtējumu, daži slavēja filmas komēdiskumu un Buloku un Hemmu, citi uzskatīja, ka minioni nav labi kā galvenie filmas tēli. "Minioni" guva labus komerciālos panākumus: tā ir piektā ienesīgākā animācijas filma un 22. visu laiku ienesīgākā filma. 2015. gada skatītākā filma Latvijā.

## Atsauces

## Ārējās saites

*
Stūre (nozīmju atdalīšana)

**Stūre** var būt:

* automašīnas stūre;
* kuģa stūre;
* ‎Ādolfs Stūre — Latvijas politiķis (1891—1942).
Bleks

**Bleks** var būt:
* Bleka krasts (*Black Coast*) — piekraste Antarktīdā;

; Cilvēki ar šādu uzvārdu
* Dastins Lenss Bleks (*Dustin Lance Black*; 1974) — amerikāņu kinoscenārists un režisors;
* Džeks Bleks (*Jack Black*; 1969) — amerikāņu aktieris, komiķis, mūziķis un producents;
* Igors Bleks (1911—1992) — latviešu šahists un gleznotājs;
* Šeins Bleks (*Shane Black*; 1961) — amerikāņu kinorežisors, scenārists un aktieris;
* Veins Bleks (*Wayne Black*; 1973) — Zimbabves tenisists.

## Skatīt arī
* *[[Black]]*
* Bleiks
* Bleka
Sērmūkši

**Sērmūkši** (agrāk **Sērmūkšu muiža**) ir ciems Cēsu novada Skujenes pagastā pie autoceļa V300 (Drusti—Dzērbene—Skujene). Vēsturiskais Sērmūkšu pagasta centrs.

Atrodas pagasta ziemeļu daļā 5 km no pagasta centra Skujenes, 30 km no Ausmām un 107 km no Rīgas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Mihaēls Rots

**Mihaēls Rots** (, arī **Miķelis Rots**; dzimis , miris ) bija latgaliešu rakstnieks, tulkotājs, katoļu garīdznieks, misionārs. Latgaliešu laicīgās literatūras pamatlicējs.

## Dzīvesgājums
Dzimis 1721. gadā Ilūkstē. 1737. gadā iestājās Jezuītu ordenī, mācījās Viļņā un Sluckā. Strādāja par skolotāju jezuītu rezidencē Daugavpilī. Līdz 1748. gadam studēja teoloģiju un filozofiju Viļņas Universitātē.

1749. gadā sāka darboties Hilzena izveidotajā misijā (*missio Hilzeniana*) Kaunatā. 1774. gadā kļuva par Dagdas katoļu misijas priekšnieku.

Apbedīts Dagdas katoļu baznīcas pazemes velvēs.

## Darbi
Rots ieviesis garīgo dziesmu dziedāšanu baznīcā un katehisma apguves ritmizētā formā. Rota sarakstītā dziesma "Putnieņ, lajkā soltas zīmas" ir pirmais laicīgais dzejolis latgaliešu valodā. Šo dzejoli 1897. gadā laikrakstā *Przegląd Powszechny* publicēja Gustavs Manteifelis.
Tulkojis no poļu valodas.

## Atsauces
Ineši

**Ineši** (agrāk **Vecpiebalgas muiža**, arī **Vecpiebalga**) ir vidējciems Cēsu novadā, Inešu pagasta centrs Ineša ezera dienvidaustrumu krastā, pie Orisāres upes, autoceļu P33 (Ērgļi—Jaunpiebalga—Saliņkrogs), V308 (Ineši—Mūrnieki), V305 (Vecpiebalga—Ineši) un V846 (Vestiena—Vējava—Ineši) krustojumā.

Ciems veidojies ap Vecpiebalgas muižu.

## Vēsture
thumb|1903. gada karte, kurā Ineši apzīmēti ar nosaukumu "Alt Piebalg" ("Vecpiebalga")
Inešu teritorija līdz 1945. gadam pastāvējusi ar nosaukumu "Vecpiebalga". Padomju vara Inešu ciemu, dibināja 1945. gada 8. aprīlī. Kamēr "Vecpiebalgas" nosaukums piedēvēts tagadējai Vecpiebalgai. Inešu nosaukums cēlies no blakus esošā Ineša ezera. 
Divas dienas vēlāk notika ciema sapulce, kurā lemts kā atjaunot kara izpostīto saimniecisko dzīvi.

1949. gada martā nodibināja kopsaimniecības "Komunisma ceļš" (centrs Inešos), "Briņģi" (centrs Pāvītēs) 19. martā "Ineša krasti".
Tā paša gada beigās likvidēja Vecpiebalgas pagastu un izveidoja Inešu ciemu, kuru iekļāva Gulbenes rajonā (1950 - 1956), vēlāk Ērgļu rajonā (1957-1959) un Cēsu rajonā. 
1950. gadā visi 3 kolhozi tika apvienoti vienā: "Komunisma ceļš".
1959. gadā paplašinājās ciema, arī kolhoza "Komunisma Ceļš" teritorija, iekļaujot daļu no bijušā Cirstu pagasta.

## Pieminekļi
Vecpiebalgas muižas apbūve.

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Daukstes pamatskola

**Daukstes pamatskola** bija vispārējās pamatizglītības iestāde Gulbenes novadā. Skola atradās Daukstu pagasta Daukstēs. Tā slēgta 2016. gadā.
## Skolas vēsture
1925. gadā tika svinēts pirmais izlaidums skolā.

1965. gadā no sešgadīgās skolas tā tika pārveidota par pamatskolu.

1995. gadā tika izremontēta skolas zāle. 2003. gadā kapitālremonts (atjaunots sanitārais mezgls un ēdināšanas bloks). 2006. gadā izveidots rotaļu laukums pie skolas. 2006. gadā nomainīts skolas ēkas jumts. 2006. gadā nomainīti logi skolas ēkai. 2007. gadā ierīkota centrālā apkures sistēma, un atvērtas pirmsskolas izglītības grupas. 2008. gadā kapitālo remontu piedzīvoja skolas vestibils, gaitenis un kāpņu telpas, un tika iegādātas mācību procesam atbilstošas mēbeles visiem mācību kabinetiem.

### Skolas slēgšana
 Gulbenes novada dome pieņēma lēmumu likvidēt Daukstes pamatskolu mazā skolēnu skaita dēļ. 2015./2016. mācību gadā 1. klasē šajā skolā nav iestājies neviens bērns. Skolu likvidēja ar 2016. gada jūliju.  

## Skolas vadītāji
Aina Šķipsna, Edīte Kanaviņa, Anda Pelse

## Statistika
Audzēkņu skaita izmaiņas:

## Ievērojami absolventi
Pedagoģe, kordiriģente Diāna Šķēla (1967).

## Nometne "Nāc, draudzēsimies!"
Nometne "Nāc, draudzēsimies!" tika organizēta no 2003. gada līdz 2015. gadam vasaras brīvlaikā. Tā ir radošo nodarbību dienas nometne ciema bērniem un citiem interesentiem vecumā no 10 līdz 16 gadiem.  

2015. gadā nometni vadīja Ligita Lapsa. Nometnes ilgums — 5 dienas (jūnijā). Maksa par piedalīšanos nometnē bija 20 eiro. Tēma — "Vesels, kā rutks!". Aktivitātes notika gan telpās, gan ārpus telpām, ietverot 2 dienu izbraukums uz Ziemeļkurzemi ar iespēju aplūkot dabas un kultūrvēsture objektus — Jūrmalā, Lapmežciemā, Rojā, Kolkā, Dundagā, Valdemārpilī. Nometnē maksimāli varēja piedalīties 20 bērni. 

## Atsauces

## Ārējās saites
* Gulbenes bibliotēka > Daukstu pamatskola
Dāmes-Šprēvaldes apriņķis

**Dāmes-Šprēvaldes apriņķis** (, ) ir apriņķis Vācijā, Brandenburgas federālajā zemē. Atrodas Šprēvaldes reģionā, kas raksturīgs ar purvainām zemienēm ap Šprē upi, kuru caurvij daudzi kanāli - mūsdienās populārs tūrisma apgabals. Sorbu minoritātes apdzīvots apvidus.

Apriņķis robežojas ar Brandenburgas Oderas-Šprē, Šprē-Neises, Oberšprēvaldes-Lauzicas, Elbas-Elsteres un Teltovas-Flēmingas apriņķiem, kā arī Berlīni.

Dāmes-Šprēvaldes apriņķis iedalās 4 pilsētās un 12 kopienās. Pilsētas ir Kēnigsvusterhauzene, Libene (Šprēvalde), Lukava un Mitenvalde, bet kopienas - Bestenzē, Ceitene, Eihvalde, Heideblika, Heidezē, Merkiše Heide, Šēnefelde, Šulcendorfa bez sīkāka iedalījuma un Līberoze/Oberšprēvalde, Šenkenlendhene, Unteršprēvalde ar sīkāku iedalījumu.

## Ārējās saites
Cinka jodīds

**Cinka jodīds** ir cinka un joda binārais savienojums, kas uzskatāms par jodūdeņražskābes cinka sāli. Cinka jodīds ir balta vai iedzeltena kristāliska viela (oktaedriskas formas kubiskās singonijas kristāli), kas gaismas iedarbībā lēnām sadalās un dzeltē, un gaisa mitruma iedarbībā izplūst, tādēļ jāglabā tumša stikla traukā ar pieslīpētu aizbāzni. ZnI2 ļoti labi šķīst ūdenī. Stipri atšķaidītos šķīdumos notiek hidrolīze un veidojas cinka hidroksīds. Par 0&nbsp;°C zemākā temperatūrā no šķīduma var iegūt kristālhidrātu ZnI2·2H2O, kas jau virs 0,5&nbsp;°C temperatūrā sāk pāriet bezūdens sālī. Cinka jodīds diezgan labi šķīst glicerīnā.

## Iegūšana
Cinka jodīdu laboratorijā iegūst, cinka granulām reaģējot ar jodu ūdens vidē:
:Zn + I2 → ZnI2
Vispirms reakcijas maisījumu dzesē, laiku pa laikam sakratot, pēc tam silda līdz dzeltenās krāsas izzušanai. Iegūto šķīdumu filtrē Klaizena kolbā un ietvaicē vakuumā, pievienojot nedaudz nātrija tiosulfāta šķīduma un ievietojot šķīdumā spirāli no cinka lentes. Kad paliek pāri irdena masa, spirāli izņem un turpina ietvaicēšanu, kamēr uz ietvaicēšanas trauka sienām nav novērojami ūdens pilieni.

## Īpašības
Ūdens šķīdumos sārmu metālu jonu klātienē veido kompleksos jodīdus ZnI42−.

## Izmantošana
Lieto par reaktīvu augu izcelsmes šķiedru analīzēs (Šulces reaģents), kā arī medicīnā. Kopā ar osmija tetroksīdu lieto elektromikroskopijā paraugu iekrāsošanai.

## Interesanti fakti
Joda un cinka reakciju, kurā rodas cinka jodīds, izmanto katalīzes demonstrēšanai. Sajaucot smalki saberztu jodu ar putekļveida cinku, nekas nenotiek, taču, uzpilinot maisījumam ūdens pilienu, sākas strauja reakcija un izdalās violeti joda tvaiki. Tiesa, ūdens šajā reakcijā uzskatāms nevis par katalizatoru, bet drīzāk par reakcijas aktivatoru, jo pēc reakcijas nepaliek pāri nemainīgā veidā.

## Ārējās saites
* Joda reakcija ar cinku ūdens klātienē (video)

## Atsauces
Dinastija

**Dinastija** ( *(dunasteía)* — 'vara', 'valdīšana') ir vienas dzimtas vairāku monarhu kopa, kuriem troņa mantošanas kārtībā pieder vara pār valsti, zemi vai teritoriju. Dinastiju nosaukumi tiek veidots no dzimtas uzvārda (piemēram, Vāsu dinastija), vietas nosaukuma, kuru dinastija pārvalda (Hoencollernu dinastija), vai arī no dinastijas aizsācēja vārda (Karolingu dinastija).

Dažreiz pārnestā nozīmē ar vārdu dinastija apzīmē arī vienas ģimenes pārstāvjus, kuri iet savu vecāku, senču pēdās, piemēram, turpina strādāt vecāku profesijā.

## Ārējās saites
European Hit Radio Top 100 (2015)

[thumb|200px|[Major Lazer feat. MØ & Dj Snake singla "Lean On" vāka noformējums. Singls topā pirmo vietu ieguva 3 nedēļas.]]
Šis ir European Hit Radio 2015. gada noslēguma Top 100. Tops tika atskaņots radiostacijā European Hit Radio trešdien, 2015. gada 30. decembrī plkst. 12.00. Topu vadīja DJ Roberts Lejasmeijers.

## Top 100 sastādīšanas princips
European Hit Radio Top 100 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No vidēji 250 līdz 280 gada laikā Top 40 iekļuvušajām dziesmām tiek noteiktas populārākās 100.

Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.

## Top 100 dziesmu saraksts

[thumb|200px|[Ellie Goulding singla "Love Me Like You Do" vāka noformējums.]]
[thumb|200px|[Lost Frequencies singla "Are You With Me" vāka noformējums.]]
[thumb|200px|[Kelvins Heriss|Calvin Harris feat. Disciples singla "How Deep Is Your Love" vāka noformējums.]]
[thumb|200px|[Anna Naklab feat. Alle Farben & Younotus singla "Supergirl" vāka noformējums.]]

### Piezīmes
**N** — nedēļas Top 40, **Av** — augstākā vieta Top 40, **NAv** — nedēļas augstākajā vietā

## Skatīt arī
* European Hit Radio
* European Hit Radio Top 40
* European Hit Radio Top 40 Nr. 1 (2015)

## Atsauces

## Ārējās saites
Maurīcijas seglmuguras milzu bruņurupucis

**Maurīcijas seglmuguras milzu bruņurupucis** (*Cylindraspis inepta*) ir izmirusi sauszemes bruņurupuču suga, kas bija endēma Maurīcijai. Ziņas par sugu nav kopš 1735. gada.

## Izskats
[thumb|left|1601. gada [gravīra, kuras kreisajā pusē attēloti divi Maurīcijas milzu bruņurupuči]]
Atšķirībā no otras Maurīcijā kādreiz sastopamās milzu bruņurupuču sugas kupolveida bruņurupuča, seglmuguras bruņurupucim bija izteikti garš, izvirzīts kakls un seglveida augšējais vairogs jeb karapakss. 

Sugas pārstāvji ganījās starp augstāk augošo veģetāciju, kamēr tā mazākie radinieki pārtika no zemāka augāja, kā arī kritušām lapām un zālāja.

## Izmiršana
Maurīcija un apkārtējās saliņas tika atklātas 15. gadsimtā, un tajā laikā tur pastāvēja lielas bruņurupuču populācijas. Jūrniekiem bruņurupuči kļuva par ļoti nozīmīgu proviantu garajos ceļojumos. Turklāt bruņurupuči varēja iztikt bez ūdens un barības līdz pat piecpadsmit nedēļām, nodrošinot apkalpes ar svaigu un kvalitatīvu ēdienu. Uzturā tika lietotas arī bruņurupuču olas, kas liedza populācijām atjaunoties un pasteidzināja to izzušanu. 

Iespējams, izmiršanu sekmēja arī salās ievestās plēsēju sugas.

## Atsauces

## Literatūra
* Zeltainie sikspārņi un sārtie baloži. Džeralds Darels. Zinātne. 1981
Vecpiebalgas muiža

thumb|Vecpiebalgas muižas zeme 1903. gada kartē

**Vecpiebalgas muižas** () kungu māja atrodas pie Orisāres upītes Inešos. Muižas vīna pagrabiņā iekārtots Piebalgas novadpētniecības muzejs, kurš iepazīstina apmeklētājus ar Piebalgas pagātni. Muižas ēkās atrodas pagasta pārvalde, bibliotēka un kultūras nams.

## Vēsture
1530. gadā Piebalgas pils minēta kā viena no arhibīskapa koadjutora Brandenburgas Vilhelma septiņām galda muižām (). Senākā muižas kungu māja celta Zviedru Vidzemes laikā 1688. gadā. 

Pēc Vidzemes iekarošanas Lielā Ziemeļu kara laikā Krievijas cars Pēteris I 1711. gadā uzdāvināja muižu Borisam Šeremetjevam, kura pēcnācēju saimniekošanas laikā ap 1784.—1786. gadu uzcēla tagadējo muižas kungu ēku. Muiža kalpoja par prototipu Slātavas muižai brāļu Kaudzīšu romānā „Mērnieku laiki”.

1920. gada zemes reformas laikā muižu atsavināja un 1920. gada rudenī muižas kungu mājā izvietoja Vecpiebalgas pamatskolu, pēc 1935. gada skola pārcēlās uz atjaunoto skolas ēku Vecpiebalgā.

Pie muižas atrodas parks 4,2 ha platībā. Parkā ir 43 koku un krūmu sugas. 22 no tām eksotu, kuras visas ir saglabājušās. Parku apjož laukakmeņu žogs.


Attēls:Vecpiebalga mõisa peahoone 2015. aastal.jpg|Vecpiebalgas muiža
Attēls:Vecpiebalga mõisa peahoone fassaad 2015. aastal.jpg|Muižas kungu mājas fasāde
Vecpiebalgas muižas klēts.jpg|Muižas klēts
Ice-cellar in Vecpiebalga Manor (2).jpg|Ledus pagrabs
Magazine in Vecpiebalga Manor (1).jpg|Magazīna



## Atsauces
Garvilcis

**Garvilcis** (, , ) ir pasaku šaha uzdevums, kurā melniem jāizdara ģeometriski paši garākie gājieni (distanci mēra starp lauciņu centriem).
Gadījumos, kad ir iespējami vairāki maksimāli garākie gājieni, melniem ir tiesības izvēlēties jebkuru no tiem. Uzdevumus, kuros šis noteikums tiek attiecināts uz abām pusēm, sauc par dubultgarvilčiem.

## Vēsture
1913. gadā garvilčus ieviesis viens no pasaku šaha pamatlicējiem Tomass Dosons. Vēlāk to attīstību veicinājis Volfgangs Pauli.

Garvilči prasības visbiežāk izvirza pašmata kompozīcijās, jo prasība izdarīt garāko gājienu paplašina balto iespējas piespiest melnos spēlēt forsētus gājienus.

## Gājiena garuma aprēķins
# Gājiena garums pa horizontāli un vertikāli uz blakus lauciņu pieņemts par pamatvienību ar lielumu:L_\text{h, v} = 1
# Gājiena garums pa diagonāli uz blakus lauciņu vienāds ar: L_d=\sqrt {1^2+1^2} \approx 1,41; pa diviem lauciņiem \approx 2,82; pa trīs \approx 4,24; pa četriem \approx 5,66; pa pieciem \approx 7,07 utt. 
# Zirdziņa gājiena garums vienāds ar: L_Z=\sqrt {1^2+2^2} \approx 2,24
# Īsās rokādes garums vienāds: L_\text {0-0} = 2 + 2 = 4  (karaļa un torņa gājienu pa diviem lauciņiem summa).
# Garās rokādes garums vienāds ar: L_\text{0-0-0}= 2 + 3 = 5  (karaļa gājiena pa diviem lauciņiem, torņa pa trīs summa).
: Kā redzams no aprēķina, gājiens pa diagonāli pa pieciem lauciņiem (piemēram: Da1-f6) ir garāks nekā maksimālais gājiens pa horizontāli vai vertikāli pa septiņiem lauciņiem (piemēram: Da1-a8).

## Piemēri

Pašmats  8 gājienos. Garvilcis:
**1.Kс6 Dа5 2.Td5 Dе1 3.Kс5 Dе8 4.Tе5 Dа4 5.Kd5 Dh4 6.Tе4 Dd8+ 7.Ke5 Dd1 8.Td4 Dh5#**

## Literatūra
* *Зелепукин Н. П.* Словарь шахматной композиции. — Киев, 1982, 92. lpp..
* 
* *Владимиров, Я. Г.* 1000 шахматных загадок. — М.: Астрель/АСТ, 2004. 245—246. lpp. , 

## Ārējās saites
* Garvilči PDB datubāzē
Hozier

**Endrū Hoziers Birns** (, dzimis ), labāk zināms ar skatuves vārdu ***Hozier***, ir īru dziedātājs un dziesmu autors.

*Hozier* kļuva pazīstams 2013. gadā, ar singlu *[[Take Me To Church]]*, kas guva lielus panākumus pasaules topos. 2014. gada septembrī tika izdots debijas studijas albums *[[Hozier (albums)|Hozier]]*.

## Diskogrāfija
### Albumi
* *[[Hozier (albums)|Hozier]]* (2014)
* *Wasteland, Baby!* (2019)
* *Unreal Unearth* (2023)

### Singli
* *Blood Upon the Snow* (2022)

## Ārējās saites

*
Robins Šulcs

**Robins Šulcs** (, dzimis ) ir vācu dīdžejs, mūziķis un producents.

Lielāku atpazīstamību ieguva 2014. gadā, kad remiksēja *[[Mr Probz]]* singlu *[[Waves]]* un grupas *[[Lilly Wood & The Prick]]* dziesmu *[[Prayer In C]]*.  izdeva debijas studijas albumu *[[Prayer]]*, kurā iekļauti iepriekš minētie remiksi. Gadu vēlāk, 2015. gada 25. septembrī nāca klajā viņa otrais studijas ieraksts *[[Sugar]]*.

## Diskogrāfija
* *[[Prayer]]* (2014)
* *[[Sugar]]* (2015)
* *[[Uncovered]]* (2017)

## Ārējās saites
Wiz Khalifa

**Kemerons Džibrils Tomazs** (, dzimis ), labāk pazīstams ar skatuves vārdu ***Wiz Khalifa***, ir amerikāņu reperis, dziedātājs un mūzikas autors.

Lielāku atpazīstamību ieguva 2011. gadā, kad viņa trešais studijas albums *[[Rolling Papers]]* sasniedza 2. vietu *[[Billboard Hot 200]]* un tā vadošais singls *Black & Yellow* ieguva pirmo vietu ASV dziesmu topa virsotnē. Mūziķa pats veiksmīgākais singls *See You Again* iznāca 2015. gadā.

## Diskogrāfija
* *[[Show and Prove]]* (2006)
* *[[Deal or No Deal]]* (2009)
* *[[Rolling Papers]]* (2011)
* *[[O.N.I.F.C.]]* (2012)
* *[[Blacc Hollywood]]* (2014)
* Khalifa (2016)

## Ārējās saites

* 
* ''Wiz Khalifa''  vietnē MTV
*
Cinka hidroksīds

**Cinka hidroksīds** ir viens no tipiskajiem amfotērajiem hidroksīdiem.  Zn(OH)2 ir bezkrāsaina kristāliska viela — sīki, gari, prizmatiski kristāli. Cinka hidroksīdam pazīstamas 5 polimorfās modifikācijas, no kurām stabila ir tikai rombiskās singonijas modifikācija. Praktiski nešķīst ūdenī un etanolā. 

## Iegūšana
Iegūst, iedarbojoties ar sārmiem uz šķīstošajiem cinka sāļiem:
:ZnCl<sub>2</sub> + 2NaOH → Zn(OH)2 +2NaCl
:Zn(NO<sub>3</sub>)<sub>2</sub> + 2KOH → Zn(OH)2 +2KNO<sub>3</sub>

Lai laboratorijā iegūtu tīru amorfu cinka hidroksīdu, to izgulsnē ar KOH šķīdumu no cinka nitrāta šķīduma, ņemot nitrātu nelielā pārākumā. Ja pārākumā ir sārms, vai arī, ja lieto cinka hlorīdu vai sulfātu, nogulsnes veidojas nepietiekami tīras. Lai iegūtu cinka hidroksīda kristālus, cinka sulfāta šķīdumu lēni pilina KOH šķīdumā, kamēr  šķīdums kļūst duļķains. Iemetot tajā sīku Zn(OH)2 kristāliņu, nogulsnes izkrīt rupju kristālu veidā.

## Īpašības
Cinka hidroksīdam  ir amfotēras īpašības ar bāziskuma pārsvaru. Iedarbojoties ar skābēm, notiek neitralizācijas reakcija un veidojas cinka sāļi:
:Zn(OH)2 + 2HCl → ZnCl2 + 2H2O
:Zn(OH)2 + 2H<sub>2</sub>SO<sub>4</sub> → ZnSO<sub>4</sub> + 2H2O

Veido sāļus arī ar skābajiem oksīdiem:
:Zn(OH)2 + CO<sub>2</sub> → ZnCO<sub>3</sub> + H2O

Ar amonjaka pārākumu veido komplekso savienojumu, kas satur tetraamīncinka katjonu:
:Zn(OH)2 + 4NH3 → [Zn(NH3)4](OH)2
Šādus savienojumus dēvē arī par cinka amonjakātiem.

Iedarbojas arī ar sārmiem, kausējumā veidojot cinkātus:
:Zn(OH)2 + 2NaOH → Na<sub>2</sub>ZnO<sub>2</sub> + 2H2O

Savukārt sārma ūdens šķīdumā veidojas kompleksie tetrahidroksocinkāti:
:Zn(OH)2 + 2NaOH → Na2[Zn(OH)4] 

Tādēļ, iegūstot cinka hidroksīdu, sārms nedrīkst būt pārākumā, citādi izkritušās Zn(OH)2 nogulsnes pēc tam izšķīst. Šo īpatnību var izmantot cinka jonu konstatēšanai šķīdumā, tomēr līdzīgi reaģē arī alumīnija vai svina savienojumi. Atšķirībā no alumīnija vai svina, cinka hidroksīds izšķīst arī ožamajā spirtā.

Karsējot cinka hidroksīds sadalās:
:Zn(OH)2 → ZnO + H2O
Tas pamazām sāk zaudēt ūdeni jau pie 100 °C.

## Izmantošana
Cinka hidroksīdu izmanto citu cinka savienojumu, galvenokārt sāļu, iegūšanai.

## Atsauces
Anna Naklab

**Annika Kloze** (, dzimusi ), labāk zināma ar savu skatuves vārdu ***Anna Naklab***, ir vācu dziedātāja. Atpazīstamību ieguva 2015. gadā, ierakstot savu kaverversiju vācu grupas *[[Reamonn]]* 2000. gada singlam *Supergirl*.

2015. gadā tika nominēta Vācijas Mūzikas balvai *1LIVE Krone* kategorijā "Labākā sieviešu māksliniece".

## Singli
* 2013: *Wicked Games* (kopā ar *[[Parra for Cuva]]*) 
* 2015: *Supergirl* (kopā ar *[[Alle Farben]]* un *Younotus*)

## Atsauces

## Ārējās saites

*
Viduslatgales Profesionālā vidusskola

**Viduslatgales Profesionālā vidusskola** bija profesionālās izglītības mācību iestāde. Darbojās no 2011. gada līdz 2015. gadam šādās izglītības programmu īstenošanas vietās (IPĪV): Dagdā, Preiļos, Jaunaglonā un Višķos.

Mācības notika dienas (budžeta) un neklātienes (maksas) veidā. Budžeta studenti saņēma stipendiju. Mācību ilgums bija no 1 līdz 4 gadiem (atkarībā no mācību programmas). Skolā iestāties varēja pēc 8. klases, 9. klases vai 12. klases.

## Vēsture
Viduslatgales Profesionālā vidusskola (VPV) izveidota 2011. gadā, apvienojot Dagdas arodvidusskolu, Jaunaglonas vidusskolu, Preiļu arodvidusskolu un Višķu Profesionālo vidusskolu.

No 2012./2013. mācību gada iesniegumu uzņēmšanai Viduslatgales Profesionālajā vidusskolā varēja aizpildīt elektroniski, VPV mājas lapā.

Vidusskolā 2014. gada 1. oktobrī mācījās 484 izglītojamie (no tiem — 229 izglītojamie valsts budžeta finansētās grupās; izglītojamo skaits no valsts budžeta finansētajās vietās nepārtraukti samazinājās). 
## Izglītības programmu īstenošanas vietas
### IPĪV Dagda
Adrese: Brīvības iela 3, Dagda.

### IPĪV Preiļi
Adrese: Preiļi, Preiļu pagasts, Preiļu novads.

### IPĪV Jaunaglona
Adrese: Ezera iela 4, Jaunaglona, Aglonas pagasts, Aglonas novads.

Jaunaglonā mācību korpuss bija paredzēts 600 izglītojamiem (2014. gadā bija aizpildītas 128 vietas).

### IPĪV Višķi
Adrese: Višķi, Višķu pagasts, Daugavpils novads.

Višķos mācību korpuss bija paredzēts 500 izglītojamiem (2014. gadā mācījās 339 jaunieši). 

## Skolas vadītāji
**Viduslatgales profesionālā vidusskola**: Aivars Skrinda (2011 — 2015) 

IPĪV **Dagda**: Ināra Zavadska (2011 — 2015) 

IPĪV **Jaunaglona**: Visvaldis Kursītis (2011 — 2015) 

IPĪV **Preiļi**: Biruta Podskočija (2011 — 2015) 

IPĪV **Višķi**: Aivars Skrinda  , Anna Vasiļjeva 

## Skolas likvidēšana
 valdība pieņēma lēmumu likvidēt Viduslatgales Profesionālo vidusskolu, ņemot vērā nelielo izglītojamo skaitu no valsts budžeta finansētajās vietās vidusskolā attiecībā uz vidusskolas divu mācību īstenošanas vietu mācību ēku, dienesta viesnīcu un mācību darbnīcu lielajām neizmantotajām platībām. LR Izglītības un zinātnes ministrija novirzīja un sadalīja vidusskolas izglītības programmas starp divām Latgales reģionā esošajām profesionālās izglītības iestādēm - Malnavas koledžu, kura arī īsteno līdzīgas lauksaimniecības izglītības programmas, un profesionālās izglītības kompetences centra Rīgas Tūrisma un radošās industrijas tehnikums mācību īstenošanas vietu Preiļos.  

## Atsauces

## Ārējās atsauces
* Skolas mājas lapas adrese
Hjalmars Šahts

**Horass Grīlijs Hjalmars Šahts** (; dzimis , miris ) bija vācu ekonomists, baņķieris un politiķis. Tiesāts Nirnbergas procesā, kur attaisnots.

## Dzīvesgājums
Bija Reihsbankas (Vācijas centrālās bankas) prezidents Veimāras Republikas laikā no 1923. līdz 1930. gadam un kritizēja Sabiedrotu Vācijai uzspiestos reparācijas maksājumus pēc Pirmā pasaules kara.

Iesākumā būdams liberālis un Vācijas Demokrātiskās partijas dibinātājs, vēlāk kļuva par Ādolfa Hitlera un NSDAP atbalstītāju. Atkal bija Reihsbankas prezidents no 1933. līdz 1939. gadam un Vācijas ekonomikas ministrs no 1934. līdz 1937. gadam, realizējot Vācijas ekonomisko politiku nacistu valdīšanas iesākumā.

Pretojās Vācijas militarizācijai un agresīvai ārpolitikai, tāpēc no 1937. gada tika atbīdīts no reālās varas. Uzturēja sakarus ar Vācijas pretošanās kustību, pēc 20. jūlija sazvērestības sakāves tika ieslodzīts Rāvensbrikā, Flosenburgā un Dahavā. Pēc kara tiesāts Nirnbergas procesā, kur attaisnots. Vēlāk vadīja privātu banku un konsultēja nepievienošanās kustības valstis ekonomikas jautājumos.

## Ārējās saites
Ludvigs Augusts Mellīns

**Ludvigs Augusts Mellīns** (; dzimis , miris ) bija vācbaltiešu sabiedrisks darbinieks, kartogrāfs.

Publicējis dažādus rakstus par Baltiju, darbi arī latviešu valodā.

## Dzīvesgājums
Dzimis 1754. gadā grāfa Kārļa Johana fon Mellīna un viņa sievas Annas Ģertrūdes, dzimušas fon Štālas (*Staal*), ģimenē viņu dzimtmuižā Tuhalā (*Toal*). Mājskolotāja vadībā apguva matemātiku, astronomiju, latīņu, franču valodu. 1767. gadā Krievijas Impērijas ķeizariene Katrīna II apdāvināto jaunekli nosūtīja pie saviem radiniekiem Holšteinas-Gotorpas prinčiem, lai viņš tos pavadītu Eiropas ceļojumā pa Vāciju, Šveici, Franciju un Itāliju. Viņš viesojās pie šveiciešu zinātnieka Hallera un franču domātāja Voltēra, kopā ar prinčiem viņu audiencē pieņēmis Prūsijas karalis Frīdrihs II un Romas pāvests Klements XIV. No 1769. gada apmeklēja lekcijas Boloņas Universitātē un Getingenes Universitātē.

Pēc atgriešanās dzimtenē viņš 1773. gadā sāka dienestu Krievijas Impērijas armijā, piedalījās Krievu—turku karā (1768—1774). No 1777. gada vadīja Ģenerālštāba Topogrāfijas nodaļu Pēterburgā. Mellīns piedalījās vairāku Krievijas Impērijas apgabalu karšu sastādīšanā.
1781. gadā pārcēlās uz Rīgu, apprecējās ar Helēnu Augusti fon Mengdenu, 1782. gadā Getingenē iestājās iluminātu ordenī ar segvārdu *Constantinus Magnus*. 1783. gadā majora pakāpē atvaļinājās no dienesta armijā un apmetās sievas īpašumā Bīriņu muižā. 
 
Līdz 1786. gadam grāfs Mellīns bija Rīgas apriņķa priekšsēdētājs (*Kreishauptmann*), pēc tam līdz 1795. gadam — Rīgas apriņķa tiesnesis (*Kreisrichter*). Pēc troņmantnieka Pāvila I rīkojuma no 1791. līdz 1798. gadam sastādīja pirmo precīzo Vidzemes un Igaunijas guberņas atlantu *Atlas von Liefland*. 1797. gadā iegādājās Ķizbeles muižu (*Kipsal*) Krimuldas-Pēterupes draudzes novadā.

No 1796. līdz 1831. gadam vadīja Vidzemes virskonsistoriju, bija Vidzemes landrāts (1797—1818), vairāku draudzes novadu tiesnesis (1804—1807).
Darbojās Vidzemes guberņas zemnieku lietu komitejā, pēc domstarpībām ar Vidzemes lantāga vairākumu 1818. gadā atkāpās no amata.

Apglabāts Bīriņu muižas kapličā.

## Darbi
thumb|270px|Mellīna Livonijas atlanta vāks (1798).
* Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel (1798)

## Atsauces

## Ārējās saites

* "Latviešu grāmatniecības darbinieki līdz 1918. gadam" ieraksts
* ''Historia.lv'' ieraksts
Kwabs

**Kvabena Sarkodī Adžepongs** (, dzimis ), labāk pazīstams ar savu skatuves vārdu ***Kwabs***, ir britu mūziķis un dziesmu autors.

Lielāku atpazīstamību ieguva 2015. gadā, ar savu hitu *[[Walk (dziesma)|Walk]]*.  izdeva debijas studijas albumu *[[Love + War]]*.

## Diskogrāfija
* *[[Love + War]]* (2015)

## Ārējās saites
* Facebook